20.9.2014 Jurnalul Oficial al Uniunii Europene L 278/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce priveşte titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părţi) și titlurile IV, V, VI și VII din acord, precum şși a anexelor și protocoalelor aferente (2014/668/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) şi cu articolul 218 alineatul (8) al doilea paragraf, precum și cu articolul 218 alineatul (7), având în vedere propunerea Comisiei Europene, întrucât: (1) La 22 ianuarie 2007, Consiliul a autorizat Comisia să deschidă negocieri cu Ucraina în vederea încheierii unui nou acord între Uniune și Ucraina care să înlocuiască Acordul de parteneriat și cooperare (]). (2) Ţinând seama de relațiile istorice apropiate și de legăturile tot mai strânse între părţi, precum și de dorința aces- tora de a consolida și extinde relațiile într-un mod ambițios şi inovator, negocierile privind Acordul de asociere între Uniunea Europeană și Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte (denumit în continuare „acordul”) au fost finalizate cu succes prin parafarea acordului în 2012. (3) Acordul ar trebui semnat în numele Uniunii și actul final atașat la prezenta decizie ar trebui aprobat. Acordul ar trebui să se aplice parțial, cu titlu provizoriu în conformitate cu articolul 486, până la finalizarea procedurilor necesare pentru încheierea sa. (4) Aplicarea cu titlu provizoriu a anumitor părţi din acord nu aduce atingere repartizării competențelor între Uniune şi statele sale membre în conformitate cu tratatele. (5)  Prezenta decizie nu privește dispozițiile din articolul 17 din acord, care conțin obligații specifice referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți şi ale cărui dispoziții intră sub incidența titlului V partea a treia din Tratatul privind funcționarea Uniunii Europene (TFUB). Scopul și conţinutul acestor dispoziții este distinct și independent de scopul şi conținutul celorlalte dispoziții ale acordului de instituire a unei asocieri între părți. O decizie separată referitoare la articolul 17 din acord va fi adoptată în paralel cu prezenta decizie. () Acord de parteneriat şi cooperare între Comunitățile Europene şi statele membre ale acestora, pe de o parte, și Ucraina, pe de altă parte JOL49,19.2.1998,p. 3).